Submarŝipforma sandviĉo

Subsandviĉo ( aŭ mallonge: Sub, ankaŭ estas nomita itala sandviĉo) estas speco de sandviĉo konsistanta el freŝa bageto tranĉita laŭlonge, kiu estas plenigita per kolbaso, fromaĝo, legomoj, saŭcoj kaj spicoj. La sandviĉo estis inventita komence de la 20-a jarcento en la italaj enmigrintaj komunumoj en la nordorienta Usono.

En malsamaj regionoj ĉirkaŭ Usono ekzistas malsamaj nomoj por la sandviĉo, kaj foje ankaŭ malsamaj lokaj varioj. La sandviĉo iĝis aparte populara loka manĝaĵo en Nordameriko dum la 1940-aj jaroj en la urboj Bostono (kie ĝi estis nomita "Hero"), en Novjorko (kie ĝi estis nomita "Grinder"), en Filadelfio (kie ĝi estis nomita " Hoagie"), en Los-Anĝeleso (kie ĝi estas nomita "Zep" aŭ "Zepelin"), en Konektikuto (kie ĝi estas nomita "Wedgie"), en Florido (kie ĝi estas nomita "Kuba Sandviĉo"), en Viskonsino (kie ĝi estas nomita "Garibaldi"), kaj en Ilinojso (kie ĝi estas nomita "itala bovaĵa sandviĉo").

Multaj internaciaj rapidmanĝejoj specialiĝas pri farado de la sandviĉo, inkluzive de Firehouse Subs, Quiznos, Mr. Sub kaj la plej granda ĉeno inter ili - Subway. En Usono ekzistas multaj restoracioj, kiuj specialiĝas pri fabrikado de la sandviĉo.

 Eksteraj ligiloj 

 Mapo de regiona vario de la vorto por submarŝipa sandviĉo uzanta datumon de Bert Vaux enreta enketo de anglaj dialektoj (vidu demandon 64)

Kategorio:Nov-Anglia kuirarto
Kategorio:Kulturo de Novjorko
Kategorio:Usona kuirarto
Kategorio:Sandviĉoj